กอบกุล นพอมรบดี

กอบกุล นพอมรบดี (13 ตุลาคม พ.ศ. 2502 — 27 พฤษภาคม พ.ศ. 2549) อดีตสมาชิกสภาผู้แทนราษฎรจังหวัดราชบุรี 2 สมัย อดีตนายกองค์การบริหารส่วนจังหวัดราชบุรี 

โดยเป็นลูกพี่ลูกน้องของนายสุวัจน์ ลิปตพัลลภ‘สุวัจน์’ดีใจกลับบ้านเกิดเมืองโอ่ง-ชี้ข้อดี‘มวยรองต่อยสบาย’ โดยเป็นบุตรีของกำนันเล็ก ศักดิ์สมบูรณ์ (กำนันตำบลท่าราบ) ซึ่งเป็นน้าชายแท้ ๆ ของนายสุวัจน์ กับนางน้ำเงิน ศักดิ์สมบูรณ์ นางกอบกุล มีน้องชายหนึ่งคนได้แก่ นายเกชา ศักดิ์สมบูรณ์ สมาชิกสภาผู้แทนราษฎรไทย ชุดที่ 26ประกาศสภาผู้แทนราษฎร เรื่อง ให้ผู้มีชื่ออยู่ในลำดับถัดไปในบัญชีรายชื่อของพรรคการเมืองเลื่อนขึ้นมาเป็นสมาชิกสภาผู้แทนราษฎรแทนตำแหน่งที่ว่าง ราชกิจจานุเบกษา เล่ม 140 ตอนพิเศษ 307 ง หน้า 29 วันที่ 6 ธันวาคม 2566

นางกอบกุลสมรสกับนายมานิต นพอมรบดี มีบุตรธิดาทั้งหมด 3 คน หนึ่งในนั้นคือ นางสาวกุลวลี นพอมรบดี สมาชิกสภาผู้แทนราษฎรจังหวัดราชบุรี เขต 1 จากการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 นางกอบกุล ถึงแก่อนิจกรรมจากการถูกคนร้ายลอบยิงด้วยอาวุธปืนระหว่างเดินทางลงพื้นที่พบปะประชาชนในเขตจังหวัดราชบุรี หลังชนะการเลือกตั้งครั้งที่ 3 ในปี พ.ศ. 2549

 การศึกษา 
 ระดับมัธยมศึกษา จาก โรงเรียนราชโบริกานุเคราะห์
 ระดับประกาศนียบัตรทางการศึกษา จาก มหาวิทยาลัยราชภัฏหมู่บ้านจอมบึง
 ระดับปริญญาตรีสาขาการบัญชี จาก มหาวิทยาลัยสยาม (ศิษย์เก่าดีเด่น มหาวิทยาลัยสยาม ประจำปี พ.ศ. 2547)
 ระดับปริญญาโทสาขารัฐศาสตร์ จาก มหาวิทยาลัยรามคำแหง

 เส้นทางการเมือง 
นางกอบกุล นพอมรบดี เริ่มต้นอาชีพนักการเมืองจากระดับท้องถิ่น โดยได้รับเลือกตั้งให้เป็นสมาชิกสภาจังหวัดราชบุรี เขตอำเภอเมืองเมื่อปี พ.ศ. 2538
ต่อมาในปี พ.ศ. 2540 ได้รับตำแหน่งรองประธานสภาจังหวัด และต่อมาได้รับตำแหน่งนายกองค์การบริหารส่วนจังหวัดราชบุรี และเริ่มเข้าสู่การเมืองระดับชาติครั้งแรกจากการลงสมัครรับเลือกตั้ง ส.ส.ราชบุรี เขต 1 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 และได้รับการเลือกตั้งเป็น ส.ส. สมัยแรกในนามพรรคชาติพัฒนา ที่ภายหลังได้ยุบรวมเข้ากับพรรคไทยรักไทยในพ.ศ. 2547 ก่อนการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 ซึ่งนางกอบกุล นพอมรบดี ลงสมัครรับเลือกตั้งในนามพรรคไทยรักไทยในเขตเลือกตั้งเดิมและได้รับการเลือกตั้งเช่นเดิมเป็นสมัยที่สอง  

บทบาทในสภาผู้แทนราษฏร นางกอบกุลเคยได้รับแต่งตั้งเป็นกรรมาธิการในหลายคณะพร้อมดำรงตำแหน่งสำคัญ อาทิได้รับแต่งตั้งเป็นรองประธานกรรมาธิการกิจการเด็ก สตรีและผู้สูงอายุ, ได้รับแต่งตั้งเป็นผู้ช่วยโฆษกคณะกรรมาธิการการตำรวจปี พ.ศ. 2548 และได้รับแต่งตั้งเป็นกรรมาธิการพิจารณาร่าง พ.ร.บ.งบประมาณรายจ่าย พ.ศ. 2549 เป็นต้น

นางกอบกุลนับว่าเป็นเป็น ส.ส.ที่ทำงานหนัก ทุ่มเทและใกล้ชิดประชาชนมากที่สุดคนหนึ่ง ฐานเสียงแน่น เป็นที่รักของประชาชนมากมาย ได้รับเลือกตั้งเป็น ส.ส.ราชบุรีติดต่อกันถึงสามสมัย ครั้งสุดท้ายจากการเลือกตั้งสมาชิกสภาผู้แทนราษฎรไทยเป็นการทั่วไป เมษายน พ.ศ. 2549 เมื่อวันที่ 2 เมษายน ที่ได้รับเลือกตั้งเป็น ส.ส.ราชบุรี เขต 1 ด้วยคะแนน 39,697 คะแนน ก่อนที่ศาลรัฐธรรมนูญจะมีคำวินิจฉัยให้การเลือกตั้งครั้งนี้เป็นโมฆะ

 การเสียชีวิต 
นางกอบกุล นพอมรบดี ถูกยิงเสียชีวิตอย่างอุกอาจในช่วงค่ำวันที่ 27 พฤษภาคม พ.ศ. 2549 รวบทีมฆ่าสส."กอบกุล"ครบ เตรียมออกหมายจับผู้บงการถล่มเอ็ม16 ส.ส.กอบกุล ดับสยองกลางราชบุรี โดยกลุ่มคนร้ายขับรถยนต์ประกบและใช้อาวุธปืนเอ็ม 16 สองกระบอกถล่มยิงเข้าใส่รถยนต์ที่กอบกุลนั่งโดยสารขณะกำลังรอสัญญาณไฟแดงบริเวณสี่แยกเจดีย์หัก ในเขตเทศบาลเมืองราชบุรี จึงส่งผลให้นางกอบกุลเสียชีวิตทันที ส่วนตำรวจที่ติดตามอารักขาได้รับบาดเจ็บ ในส่วนของคดีอาญาเจ้าหน้าที่ตำรวจสามารถสืบสวนและจับกุมกลุ่มผู้ร่วมก่อเหตุทั้งหมดได้ในเวลาต่อมา ถล่มเอ็ม16 ส.ส.กอบกุล ดับสยองกลางราชบุรี และศาลฎีกาได้พิพากษายืนให้ลงโทษประหารชีวิตผู้ลงมือสังหาร  และพิพากษาลงโทษจำคุกตลอดชีวิตจำเลยที่ร่วมก่อเหตุแต่ให้การรับสารภาพอีกสองคน  อุทธรณ์ยืนประหารชีวิต “ส.ท.ต่าย” สังหาร “กอบกุล นพอมรบดี" อดีตส.ส.เพื่อไทย แต่ต่อมาผู้ลงมือสังหารได้รับการลดโทษเหลือจำคุกตลอดชีวิตจากการพระราชทานอภัยโทษเนื่องในโอกาสแรกนับแต่สมเด็จพระเจ้าอยู่หัวมหาวชิราลงกรณทรงขึ้นครองราชย์สืบราชสันตติวงศ์ พ.ศ. 2559พระราชทานอภัยโทษเนื่องในโอกาสแรกนับแต่ขึ้นทรงราชย์สืบราชสันตติวงศ์ แม้จะยังไม่มีการขยายผลเชื่อมโยงไปถึงตัวผู้บงการหรือผู้จ้างวาน ซึ่งมูลเหตุจูงใจในการสังหารโหดครั้งนี้ก็ยังคงเป็นที่คลุมเครืออยู่จนถึงปัจจุบัน

พระบาทสมเด็จพระมหาภูมิพลอดุลยเดชมหาราช บรมนาถบพิตร พระราชทานโกศและน้ำหลวงอาบศพ นายทักษิณ ชินวัตร เดินทางมาเป็นประธานในพิธีพระราชทานน้ำหลวงอาบศพ ต่อมาวันที่ 6 มิถุนายน พ.ศ. 2549 นายสุวัจน์ ลิปตพัลลภและนายสรอรรถ กลิ่นประทุม เดินทางมาในพิธีพระราชทานเพลิงศพที่วัดปากน้ำ ภาษีเจริญบรรยากาศงานศพวันสุดท้าย อดีต ส.ส.กอบกุล นพอมรบดี

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๑ ตอนที่ ๒๓ ข หน้า ๖๕, ๒๖ พฤศจิกายน ๒๕๔๗
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย, เล่ม ๑๑๙ ตอนที่ ๒๑ ข หน้า ๑๐๑, ๔ ธันวาคม ๒๕๔๕

 อ้างอิง 
 เอ็ม 16 ประกบยิงดับ อดีต ส.ส. 'กอบกุล นพอมรบดี'

หมวดหมู่:บุคคลจากอำเภอบ้านโป่ง
หมวดหมู่:นักการเมืองสตรีชาวไทย
หมวดหมู่:นักการเมืองจากจังหวัดราชบุรี
หมวดหมู่:คู่สมรสของนักการเมืองไทย
หมวดหมู่:สมาชิกสภาผู้แทนราษฎรจังหวัดราชบุรี
หมวดหมู่:นายกองค์การบริหารส่วนจังหวัดของประเทศไทย
หมวดหมู่:นักการเมืองพรรคชาติพัฒนา (พ.ศ. 2535)
หมวดหมู่:นักการเมืองพรรคไทยรักไทย
หมวดหมู่:บุคคลจากโรงเรียนราชโบริกานุเคราะห์
หมวดหมู่:บุคคลจากมหาวิทยาลัยราชภัฏหมู่บ้านจอมบึง
หมวดหมู่:บุคคลจากคณะบริหารธุรกิจ มหาวิทยาลัยสยาม
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:เสียชีวิตจากอาวุธปืน
หมวดหมู่:นักการเมืองไทยที่ถูกลอบสังหาร